Merkezê Îrtîbatî û Çapemenîye yê HPGyî  derheqê çalakîyanê gerîlayan û hêrişê artêş tirke de eşkerayîyêke daye û nê pare kerdî:
''Çarçeweya Hemleya Şorişgêre ya Şehîd Bagerî û Şehîde Ronya de hêzanê ma 16ê tebaxe de warê Çarçella yê herêma Zagrosî de vera helîkopterêkê Skorskyî yê artêşa tirke çalakîyêke kerd. Çalakîya ke Qilê Çarçelî de ameye kerdene de helîkoptêrêk ser o adir ame varnayene. Goreyê zanayîşanê ke ameyî girewtene helîkotêro ke hema derbî girewtî hema ke herême ra dûrî nêkewto gina war. Reyna hêzanê ma dima ra yewna helîkopter hedef girewt.  Pirodayîşo bitesîrî de helîkopter mecbur mend ke herême ra peyser agêro. Nê çalakîyî semedê yadkerdişê hemrayê ma Fermandar Egîd Garzano ke hêrişê dewleta tirke de şehîd bi û di fermandarê artêşa Iraqî ke pîya bi ey şehîd kewtî, ameyî kerdene.''
